CONTRA-IN FOS 

Butlletí Setmanal de Contra-Informació 

N úmero 286. _ Setmana del 17 al 23 de desembre de 2003 

Mésde 200:000 persones utilitzen a diari els transports públics de l'Àrea Metropolitana de Barcelona sense pagar. Això suposa entre un 4 i un 7%del total dels viatgers* havent auçpnentat exponencialment respecte l'anterior estudi que situava la xifra en un 0,8% 


Les Naus es manifesten contra el seu desallotjament i continuen amb la campanya del Fotut 2004 

L'Ateneu de Cornellà i l'Hamsa 
planten cara a l'especulació 


IPUIMITAT POUCIAL 


600 PERSONES RECORREN ELS CARRERS DE^L'H0SPITALET 

Homenatge a Pedro Àlvarez a 
'nè aniversari del seu assassinat 


Defensa dels espais alliberats 


Propietat de Núnezi Navarro 

La policia de Joan 
Clos desallotja 
38 persones de 
L'Economat de 
Rec Comtal 

La Ribera/ Barcelona.- "El 10 de desembre a 
les 7 del matí van ser desallotjades simultà¬ 
niament les cases i centre social "L'Eco¬ 
nomat", al carrer Rec Comtal, 17 i 19. En 
aquest moment albergaven a 38 persones 
que vivien o passaven de visita de diverses 
nacionalitats. Aquestes realitzaven diversos 
actes artístico-culturals: capoeira, trapezi, 
ioga, malabares i acrobacia. 

El desallotjament ha estat completament 
inesperat i ha mobilitzat a més de 50 anti- 
avalots de la guàrdia urbana, en un operatiu 
mafiosament legal en el dia del pacte d'es¬ 
querres, on l'ajuntament desallotja sense 
avís un edifici de propietat privada. Volem 
denunciar el triangle mafiós que s'ha format 
en aquest cas i en els altres casos de desal¬ 
lotjaments d'aquest tipus: econòmic... Nú- 
nez i Navarro, judicial.... Adolfo Fernàndez 
*0 ubina i polític.... PSC, ERC i IC, i una banda 
de "matons" uniformats treballant per a l'e¬ 
speculació. Ah, i a més ens han robat (requi¬ 
sat) un munt d'objectes personals i han 
enterrat sota la runa algunes de les nostres 
bicicletes (gràcies per impedir-nos que ens 
desplacem sense contaminar)." 

Els i les desallotjades 13/12/ 03 


Barcelona.- El dissabte va tenir lloc a Corne¬ 
llà de Llobregat una manifestació en suport 
a l'Ateneu, centre social okupat des de fa 
gairebé 17 anys al carrer Barcelona 23 de la 
localitat del Baix Llobregat. 

A la protesta hi van participar prop de 700 
persones, que van sortir des de la plaça 
Catalunya a les 18:30h i que van circular per 
l'Avinguda del Parc, la carretera d'Esplugues, 
carrer Rubió i Ors i la Rambla, arribant a la 
plaça de l'església, just davant de la seu con¬ 
sistorial de Cornellà. Durant el trajecte es 
van desplegar diverses pancartes, al pont de 
la Renfe i a la grúa d'una gran obra al solar de 
l'antiga Nutrexpa on es deia "Stop desalllot- 
jaments". A la part alta de la Rambla, es va 
tapiar la seu de la immobiliària Don Piso. La 
manifestació va finalitzar davant de l'ajunta¬ 
ment on es va criticar a l'alcalde José 
Montilla amb pintades a la mateixa façana 
de l'edifici i la bandera de la localitat penja¬ 
da del balcó consistorial. 

Manifestació per Les Naus 
Durant la cassolada que tingué lloc el passat 
dimarts per protestar pel desallotjament de 
LesNauses va llegir un comunicat on es feia 
un repàs al que ha significat l'espai com a 
centre cultural de Gràcia durant la seva 
dècada d'història, i s'ha denunciat l'actitud 
del regidor Ricard Martínez (ERC) que ha 
acabat per no moure un dit en defensa de 
Les Naus, ni tan sols amb una declaració 


pública. La manifestació va transcórrer en¬ 
mig de crits i d'una forta xiulada pels carrers 
Gran de Gràcia,Torrent de l'Olla,Travessera 
de Gràcia, Pi i Maragall i Alegre de Dalt, on 
va finalitzar a les portes del centre social 
desallotjat durant el matí. Diverses persones 
van colpejar les persianes de l'edifici clau¬ 
surat com a mostra simbòlica de la ràbia 
continguda que es respirava a la marxa. 
Tallsde trànsit a la Ronda i l’accés a Cornellà 
A les 8:50h del matí del passat dilluns 15 de 
desembre van finalitzar els talls de trànsit a 
la Ronda de Dalt a l'alçada de Sant Ildefons i 
a l'accés a Cornellà de Llobregat des del Nus 
del Llobregat com a mesura de protesta 
davant de l'amenaça de desallotjament de 
l'Ateneu de Cornellà. Aquests talls s'havien 
iniciat a les 8:10h del matí. Van estar prota¬ 


gonitzats per dos grups d'una quarantena de 
persones. A banda d’aquesta acció també es 
va fer un vermut popular el dimarts al matí i 
als carrers de Cornellà es pot veure la pre¬ 
sència de cartells i pintades per tot arreu. 
L'Hamsa també es mobilitza 
Des del centre social l'Hamsa que des de fa 
qüasi vuit anys esdevé un dels punts de 
trobada colectiva més participatius de 
Barcelona s'ha iniciat una campanya per evi¬ 
tar-ne el possible desallotjament. El procés 
civil ha arribat a una resolució en que els 
membre de l’assemblea del centre social no 
han tingut ni dret a la defensa i s'espera que 
es decreti un desallotjament. El dissabte 20 
de desembre a les 6 de la tarda convoquen a 
tothom a manifestar-se a la plaça de Sants. 

L’Hospitalet de Llobregat.- Encara que la noia 
que acompanyava a Pedro l'any 92 en el 
moment de ser assassinat d'un tir en el cap per 
una discussió de tràfic, va reconèixer al policia 
nacional com l'assassí, que aquest conduïa un 
cotxe del mateix model que l’assassí, l'edat i les 
característiques físiques coincidien, freqüen¬ 
tava la zona, i les proves de balística confirmen 
que la bala va sortir d'un arma utilitzada per 
tots els cossos policials, el jutge va deixar en 
llibertat el policia per falta de proves con¬ 
cloents. Des d'aleshores, familiars i amics no 
han parat per a aconseguir treure a la llum 
pública la realitat que s'oculta després del cas. 
M anifestació fins a l'ajuntament 
Com cada any, i ja en fa U, a l’Avinguda de 
Catalunya de L’Hospitalet rams de flors van 
ser col·locats just al lloc on va succeir l'assas¬ 
sinat. Unes 600 van aplegar-se al lloc per 
seguir protestant contra la impunitat i per 
exigir la reobertura del cas i la posterior con¬ 
demna del policia que el va matar. Nombro¬ 
sos policies de paisà controlaven de forma 
molt poc discreta i fins i tot intimidatoria els 
i les concentrades. La concentració es va con¬ 
vertir en una manifestació que recorregué els 


carrers de L'Hospitalet tot passant per la 
comissaria dels mossos, dues comissaries de 
policia espanyola, jutjats i per finalment 
arribar davant les portes de l'ajuntament 
d'aquesta ciutat. Durant tota la protesta es 
van sentir crits de "Pedro hermano, nosotr@s 
no olvidamos" o de rebuig a les forces poli¬ 
cials. Davant jutjats es penjà una pancarta i 
una altra es col·locà als arbres de davant l'a¬ 
juntament, a més durant la protesta es real¬ 
itzaren nombroses pintades denunciant el 
cas. Davant l’ajuntament el pare de Pedro va 
agrair molt l’assistència a tothom i va criticar 
l'ajuntament i en especialment a l’alcalde 
Celestino Corbacho, per la seva actitut fent 
saber que mentre en un primer moment 
aquest es va posicionar a favor d'obrir una 
investigació, ara es desentén del cas i a més 
multa i reprimeix als qui fan quelcom per 
denunciar la situació. Va cloure la seva inter¬ 
venció amb un "ni oblidem, ni perdonem"que 
va serfortament aplaudida. L'insistent pressió 
dels policies de paisà fins l'últim moment va 
ser angoixant, crispant l’ambient i provocant, 
fins i tot quan el pare de Pedro es dirigia als i 
les manifestants. Contra-lnfos 16/12/ 03 


Dissabte 20 de desembre a les 6 de la tarda Manifestació a la plaça de Sants contra el desallotjament de l'hamsa 

Stop desallotjament, l'Hamsa és i serà un espai alliberat 


L’ajuntament esquitxat de sang per l'especulació 

Barcelona.- Dimarts dia 16 a les 15 hores, cinc persones han aconseguit entrar a l'interior de 
l’Ajuntament de Barcelona on han llançat vísceres i sang. L'acció s'ha iniciat quan s'ha acon¬ 
seguit entrar a l'edifici; immediatament, les persones s'han despullat mostrant els seus cos 
sos pintats simulant sang, i han començat a llançar les vísceres al pati interior. La Policia 
M unicipal no ha tingut temps de reaccionar i ha demanat reforços als mossos d’esquadra que 
hi havia a la porta de la Generalitat, que han corregut directament cap a l'acció, deixant lli¬ 
ure l’entrada a la institució. Hi ha hagut un moment de tensió quan els agents han desallot¬ 
jat a la força l'interior de l'edifici, forcejant amb les persones concentrades al pati, incloent 
varis mitjans de comunicació. L'acció ha continuat fora on s'han desplegat pancartes, acabant 
amb la lectura del manifest on es denuncia clarament la culpabilitat de l'Ajuntament en tota 
l’onada repressiva que s'ha desencadenat contra els centres socials. Contra-lnfos 16/12/ 03 


















Antimilitarisme 


Visita de les "Fuerzas Armadas" a M ataró 


Grups antimilitaristes entren a la base per exigir la fi dels exèrcits 

Circ antimilitarista a la 
base de l'O TAN a Bétera 


Mataró/ El Maresme.- El passat dimarts dia 9 
de desembre es va presentar una furgoneta 
de les "Fuerzas Armadas", espanyoles, a la 
ciutat de M ataró; concretament a la plaça de 
darrera de l'Ajuntament. Van anar a repartir 
uns tríptics amb propaganda per tal.que el 
jovent del poble s'apunti a l'exèrcit. Fins i tot 
hi havia una crònica on textualment es deia 
"volveria a Afganistan con los ojos cerrados". 
Cap a les 12 del migdia un grup de quatre 
persones es van reunir per tal de mostrar el 
seu rebuig a l'existència d'exèrcits; exèrcits 
que ocupen països amb l'únic objectiu d'ab¬ 


sorbir petroli, que embruta els nostres mars, 
per tal que els nostres cotxes puguin contin¬ 
uar contaminant. Davant de la seva furgone¬ 
ta, els 4 joves, hi van posar un tanc de cartró 
ple dels logos de les diverses multinacionals, 
que contribueixen al negoci de la guerra i al 
manteniment del sistema capitalista. A més 
van penjar vàries pancartes on s'hi podia lle¬ 
gir: "Cap exèrcit defensa la pau", "Ni profes 
sional ni de lleva, fora l’exèrcit espanyol" i 
"Militars i policia la mateixa porqueria". Els 
militars van optar per retirar-se marxant per 
la Riera, el principal passeig de la ciutat. 

Contra-lnfoslfi/]2/03 


Bétera/ València.- El passat dissabte 13 de 
desembre una vintena de pallassos i pallass- 
es antimilitaristes van convertir la base de 
l'OTAN a València en una pista de patinatge 
i atraccions per a fer una crida a la desobe¬ 
diència a les guerres i als exèrcits. 

Els pallassos i pallasses, provinents de difer¬ 
ents llocs del territori espanyol van portar 
el riure i el rebuig de la guerra a un dels cen¬ 
tres de l'engranatge militar. A mig matí, 
vestits amb monos blancs, samarretes de 
"desobece a la guerras", perruques de colors 
i nassos vermells, es van introduir ala caser¬ 
na de Desplegament ràpid de l'OTAN i van 
començar a fer volar estels i a jugar amb glo- 
bos i cordes de saltar. A l’exterior, junt a la 
valia metàlica, hi havia una altra vintena de 
persones que recolzant l'acció i disfrutant 
de l'espectacle. Els pallassos i pallasses van 
aconseguir estar a la base militar durant 
gairebé una hora. Agents de la Guàrdia Civil 
van identificar a les persones que partici¬ 
paven a l'acció i a les que la gravaven. 
Després de l'identificació van decidir sortir 
de la base pel seu propi peu. 

Amb aquesta acció es pretenia presentar una 
sèrie de campanyes i accions per a resistir 
activament als engranatges de la maquinària 
militar, mitjançant la insubmissió activa i la 
no-colïaboració amb els preparatius de les 
guerres. Entra aquestes campanyes hi ha l'ob¬ 
jecció fiscal a la despesa militar i la recollida 
de declaracions individuals de desobedièn¬ 


cia civil a les lleis que serveixin per a la 
preparació de la guerra. Un pallasso explica¬ 
va que "encara que sembli una acudit, quan 
encara no s'ha apagat el ressò de la impres¬ 
sionant mobilització ciutadana contra l'a¬ 
gressió militar a l'Iraq, el govern espanyol 
treballa silenciosament per a preparar la 
propera: 40 milions d'Euros diaris per a man¬ 
tenir exgreixats els engranatges de la guerra i 
la meitat de la inversió pública en investi¬ 
gació per a nous sistemes d'armes". Els i les 
participants afirmaven la necessitat de donar 
la volta a l'extrany mite que diu que els 
exèrcits serveixen per a defensar-nos: "per a 
eliminar les guerres, disolvem els exèrcits". 

El número de circ podria suposar l’encausa- 
ment per la via militar dels i les participants 
a l'acció per un delicte d'"allanamiento de 
instalación militar", amb penes d'entre 6 
mesos i 3 anys de presó militar. Davant aque¬ 
st fet les participants afirmaven que una 
acció com la de deissabte, desobedient, 
pública, col·lectiva i no-violenta és un 
instrument legítim de participació social, es 
basa en valors compartits socialment i 
apel·la a l’opinió de la resta de la ciutadania; 
al debat i a la transparència front a la 
imposició i el secretisme". 

Més informació a: 

www.nodo50.org/ moc-carabanchel 
www.nodo50.org/ objecionfiscal 

Alternativa antimilitarista-M OC 
+Contra-lnfos 16/12/ 03 

Acció a M ataró de rebuig a la presència del punt d'apologia militar de l’exèrcit espanyol. 


Recorden a ERC, IC-V i CpC que eren contraris a l'obra 

Concentració per a exigir l'aturada 
de les obres al túnel de Bracons 


Invasió d’Iraq: 

la massacre continua 

7927 

CIVILS IRAQUIANS ASSASSINATS DES DB_ 20 DE MARÇ 


142 

MIUTARS DE LA COAUCIÓ INVASORA MORTS 
DURANT L’OPBTACIÓ D’ASSALT DE L’IRAQ 


359 

SOLDATS DE LA COAUCIÓ INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(5 durant l'última setmana) 


Olot/ La Garrotxa.- En una roda de premsa 
els col·lectius i persones aplegats a la 
Plataforma Salvem les Valls van voler recor¬ 
dar als partits ERC, IC-V i CpC que s’havien 
oposat clarament a l'eix Vic-Olot i que mal¬ 
grat el PSC no si havia oposat havien dit que 
aquest no era el seu projecte. Aquests par¬ 
tits van rebre una declaració en que es recla¬ 
ma l'aturada de les obres signada per 


intel·lectuals, científics i tècnics. 

El cas pendent del TSJC 
Salvem les Valls està pendent encara del 
recurs que va presentar contra la sentència 
del Tribunal Superior de Justicia de 
Catalunya (TSJC) que desestimava les seves 
raons per demanar l'aturada del projecte. 

St. Andreu de la Vola/ Osona.- El diumenge 
14 de desembre una concentració de 150 


persones va protestar a la boca sud del túnel 
de Bracons per a exigir l'aturada immediata 
de les obres. Es va reclamar que l'aturada de 
les obres és un requisit irrenunciable per a 
l'establiment d'un diàleg amb el nou govern 
català. El nou govern ha arribat a l’acord de 
Bracons que, per primera vegada, possibilita 
el replantejament de l'obra i descarta el pro¬ 
jecte establert per CiU. Salvem les Valls ha 
recordat, davant el que havien estat els prats 
de Can Pigallem, els compromisos electorals 
de ICV-EU i ERC i convoca a una nova acció 
per al dijous 18 a dos quarts de vuit del 
vespre davant l'ajuntament d'Olot. 

Els agents de la guàrdia urbana treuen amb cops i empentes a les manifestants. 


Defensa dels espais naturals 


M és de 2000 persones a la manifestació 
contra el Q uart Cinturó a Abrera 


Abrera/ Baix Llobregat.- Més de 2.000 per¬ 
sones es van manifestar diumenge 14 a 
Abrera, sent la primera mobilització ciu¬ 
tadana contra el Quart Cinturó al Baix 
Llobregat, que demostra així també la seva 
ferma oposició al projecte. Aquesta mani¬ 
festació, la primera que convoca la 
Campanya Contra el Quart Cinturó des de 
Pany 1998, suposa una nova empenta en la 
lluita contra aquest projecte. La mani¬ 
festació va ser animada per gegants i grallers 
i va acabar davant ^Ajuntament d x Abrera, a 
on Pep Riera va llegir un manifest. Amb 
aquesta manifestació, la Campanya Contra 
el Quart Cinturó (CCQC)vol demanar al nou 
govern de la Generalitat que exigeixi al 
Ministeri de Foment la retirada definitiva 
del projecte i redirigeixi la inversió prevista 


en infraestructures de transport molt més 
necessàries i més coherents amb l’objectiu 
d^conseguir un model mobilitat sostenible. 
Reclamen que aquest nou govern realitzi, 
previ a qualsevol proposta, un estudi dels 
dèficits de les infraestructures de transport 
a la Regió Metropolitana de Barcelona i una 
vegada reconeguts aquests dèficits es prior- 
itzin aquells projectes que afavoreixin un 
model de mobilitat més eficient energètica¬ 
ment i amb menys impactes sobre els espais 
naturals i sobre el teixit urbà existent. 
Acabaven el manifest: "Diem NO al quart 
cinturó perquè volem dir ben clar prou 
agressions al territori. Ni un pam del Quart 
Cinturó. Ni l·han fet ni el faran!!!" 

Campanya contra el Quart Cinturó 
+Contra-lnfos 16/12/ 03 


Presència també a Estrasburg davant la compareixença de comissaris pel PHN 

M ilers de persones a l'«abraçada a Europa» 

Bruselles/ Bèlgica .- El diumenge 7, es celebrà a Brussel·les l'Abraçada a Europa, una acció per 
denunciar el PHN, davant les autoritats europees i que ha significat el final de l'anomenada 
Ambaixada Blava per la nova cultura de l'aigua. Unes 3.000 persones segons l'organització 
es van donar cita en aquesta nova mobilització antitransvasista que va envoltar la seu del 
Consell de la UE a Brusel.les. Ara el dimarts 16, una representació de la PDE i de la Fundació 
Nova Cultura de l'Aigua estaran presents al Parlament Europeu de Estrasburg, davant de la 
compareixença dels Comissaris Wallstròm i Barnier a la Comissió de Medi Ambient del 
Parlament per explicar la postura de la CE sobre el trasvasament de l’Ebre. 

ROL +Contra-lnfos 15/12/ 03 










































Trencant els tabús i els estereotips 
sobre el treball sexual 


Aturem la invasió militar Iraq 


Segueix la protesta contra la invasió de 
l'Iraq i reclamen justícia per José Couso 


Barcelona.- Al llarg dels passats 12 i B de 
desembre, un seminari sota el títol " De 
prostitutes a treballadores sexuals: el pes de 
les imatges i els imaginaris" ha aplegat tre¬ 
balladores sexuals, antropòlogues, psicò¬ 
logues i feministes al Museu d'Art Contem¬ 
porani de Barcelona per analitzar i desmun¬ 
tar estigmes i arquetips mediàtics vers la 
indústria del sexe. Apart de valorar el fet 
que la societat només es fixa en la prostitu¬ 
ció femenina i veu aquestes dones com a 
víctimes, indecents o estranys fenòmens a 
analitzar; els col·lectius presents van formu¬ 
lar les seves demandes de cara al reconeixe¬ 
ment legal de drets i garanties per a tothom 


que exerceix aquesta feina, ja siguin homes, 
dones, travestis, transexuals o transgèneres. 
Al seminari es va exigir que el treball sexual 
s'inclogui en el codi comercial amb impos¬ 
tos especials i relacions laborals reconegu¬ 
des; que les treballadores sexuals immigrans 
tinguin el permís de treball; que s'estableix¬ 
in zones concretes de treball sexual amb 
protecció; poder determinar quins clients 
volen i quins actes estan disposades a fer i 
sortir dels macroprostíbuls on estan arra¬ 
conades, desprotegides i obligades a fer tot 
el que vulgui l'empresari i a més han de 
pagar-li un percentatge. 

Calamity Jane +Contra-lnfos 16 / 12/ 03 


Madrid/ Castella.- "Són 8 mesos els que duem 
lluitant en busca de justicia i una investigació 
dels fets que encara no tenim..." així comença 
el manifest que es va repartir a la concen¬ 
tració que va aplegar unes 500 persones 
enfront l’embaixada dels EUA a Madrid el 8 
de decembre per denunciar els 8 mesos d’im¬ 
punitat respecte la mort de Jose Couso a 
l'Hotel Palestine de Bagdad. La concentració 
fortament vigilada per policies antiavalots 
(unes 15 furgonetes), policies de paisà i fins i 
tot una amenaçadora tanqueta va haver-se de 
realitzar a la vorera d'enfront el consulat on la 
gent apinyada va llençar lemes insistentment 
com "asesinos", "fuera de Irak", "crimen de 
guerra, justicia ya" o "vosotros fascistas sois 
los terroristas". La protesta va reunir gent de 
molts diversos àmbits i s’inicià amb el soroll 
aterrador dels bombardejos a Bagdad. Just 
després rera una gran pancarta on es podia 
llegir en castellà i en anglès "aquesta embaix- 
ada està ensagrentada" i des d'una petita 
bastida, la mare de Couso va fer lectura d'una 
poesia, el germà de Couso interpretà varies 


Santa Coloma de Gramanet.- El dimecres, 10 
de desembre, al migdia, una vintena de per¬ 
sones de l'Ateneu Popular Julia Romera de 
Santa Coloma de Gramenet es van concen¬ 
trar davant l'edifici de l'Ajuntament a la plaça 
de la Vila per protestar contra la censura de 
les activitats de l'Ateneu a l'agenda d'activi¬ 
tats del full informatiu mensual, que es pub¬ 
lica setmanalment. 

Disfressats amb caretes que simbolitzaven la 
falta de llibertat d'expressió, repartint 


Butlletí setmanal 

Gontra-Infos 


tel: 93.442.62.53 

CORREU ELECTRÒNIC: 

«zitzania@sindominio.net» 


cançons en homenatge i record de Pepe, 
referint-se a José Couso, i va llegir un text 
propi on manifestava el rebuig a les mentides 
que ha dit el govern envers el cas. Al finalitzar 
l’acte va llegir-se el manifest i els aplaudi¬ 
ments van allargar-se emotivament. Per últim 
es va convocar a protestar cada dimarts 
davant la seu del PP a Madrid a les 12 del 
migdia i es va fer saber del concert-home- 
natge ajose Couso el dijous 18 de decembre 
a l'auditori de CCOO de la mateixa ciutat. 

La situació del cas 

La querella interposada per la familia i 
recolzada recentment per associacions de 
premsa continua endavant callant així els 
rumors de que estava adormida o en procés 
d'arxiu per que no hi havia noves noticies. El 
divendres 6 de decembre el jutge Polanco va 
cridar a declarar a dos testimonis de l'atac 
contra l'Hotel Palestine de Bagdad, Jesús 
Quinonero d'A3 i Taysir Alouni d'AI-Jazzera 
supervivent dels atacs ianquis contra les 
seus de la seva cadena a Kabul i Bagdad. 

Contra-lnfosMadrid 8/ 12 / 03 


octavetes i amb una pancarta que posava 
"Prou censura al Full Informatiu", els mem¬ 
bres de l'Ateneu volien denunciar així que, 
des de l'edició del full informatiu de 14 de 
novembre, les informacions de les activitats 
relacionades amb l'Ateneu (xerrades, cine- 
fòrums, sortides, actuacions musicals...) han 
estat vetades. L'Ajuntament s'ha negat a 
explicar-ne públicament la raó, però els 
membres de l'Ateneu ho atribueixen a la 
denúncia pública que van fer per les mateix- 


Contra la Llei d'estrangeria 


Cassolada en suport 
als i les habitants de les 
ex-casernes de Sant 
Andreu i en contra de 
la llei d'extrangeria 

Ciutat Vella/ Barcelona- El passat diumenge 
13 de desembre, més de 150 persones, es van 
concentrar a la plaça Sant Jaume de Barcelona 
per protestar contra la llei d’extrangeria i en 
suport alsi leshabitantsde les ex-casernes de 
Sant Andreu. L'acte es va inaugurar amb una 
actuació teatral de carrer i una exposició 
fotogràfica de les casernes de Sant Andreu. La 
resta de l'acte el van amenitzar un grup de 
timbalers que es van unir a la cassolada. Els 
assistents van entrar al pesebre instal·lat a la 
mateixa plaça i van desplegar una pancarta 
contra la llei d'extrangeria sota l'atenta mirada 
dels mossos d'esquadra i de la guardia urbana. 
Durant l?acte es van repartir més de 700 
octavetes denunciant la llei d'extrangeria. 
Davant l’exit d'aquesta primera cassolada, els 
convocants, han decidit tornar-la a convocar 
per aquest proper diumenge 21a les 19h a la 
Plaça Sant Jaume. Contra-lnfos 16/12/ 03 


es dates de la pujada de sous de polítics i 
càrrecs de confiança, de l'ordre del 15 i del 
25%, en una ciutat, Santa Coloma, que junta¬ 
ment amb Sant Adrià és la més pobra de 
Catalunya. 

L’Ateneu ha manifestat la seva intenció de 
seguir protestant per la censura de les seves 
activitats, així com de denunciar l'actitud de 
l’Ajuntament davant el Consell Audiovisual 
de Catalunya i el Col·legi de Periodistes, per 
vulnerar el punt 5 del Decàleg de bones 


La Plataforma 
en Defensa de 
l'Ebre a la sessió 
d'investidura 
del Parlament 

Barcelona.- Unes cinquanta persones de la 
Plataforma per la Defensa de l'Ebre s’han 
manifestat a l'entrada del Parlament rebent 
als diputats que assistien a la sessió d’in¬ 
vestidura de Pasqual Maragall. Als diputats 
del PP els han cantat l'Himne de Riego, als de 
CiU els han cridat "Lo riu és vida, no al trans¬ 
vasament" i als diputats del tripartit els han 
aplaudit. Els manifestants han fet un nus 
AMB ARRÒS davant la porta del Parlament 
com a símbol de la fertilitat del Delta i han 
aprofitat l'ocasió per demanar a diferents 
diputats dels tres partits que governaran 
Catalunya, que els agradaria tenir una reunió 
a les Terres de l'Ebre amb el nou Conseller de 
M edi Ambient, Salvador M ilà. 


pràctiques de la comunicació local pública, 
elaborat pel mateix Col·legi de Periodistes, 
que diu: "Els mitjans de comunicació local 
de titularitat pública han de potenciar l'as¬ 
sociacionisme i la iniciativa social mitjançant 
la publicació o difusió de totes les activitats 
que realitzen les organitzacions de la soci¬ 
etat civil, especialment a través de l’agenda 
d'activitats o d'altres formats informatius". 

Ateneu Popular Julia Romera 16/ 12 / 03 



M anifestants a les portes de l’ajuntament de Santa Coloma de Gramanet. 


Diumbvjge 21a les 39h a la plaça de Sant Jaume 

Cassolada de suport als habitants 
de les ex-casernes de Sant Andreu 


^^L'oratge de la setmana vinent 


Dimecres 17 

Dijous B 

Divendres B 

Dissabte 20 

Diumenge 21 

Dilluns 22 

Dimarts 23 


cSD 

c$3 

jfv. 

/ 




Aquesta setmana tornen les pluges a partir de dijous a migdia i fins a divendres a mitja tarda encara 
pot ploure a diferents punts de la costa. Les temperatures suaus fins aleshores, però baixaran a partir 
de divendres. El cap de setmana amb vent fort i més fred. Temperatures entre els 5 i els 12 graus. 


ROL 15/12/ 03 


Col·lectius i contrainformació 


Actes per a exigir accessibilitat i transparència als mitjans de comunicació de l'Ajuntament de Santa Coloma 




























































